CELEX: 32021R0862
Language: da
Date: 2021-05-28 00:00:00
Title: Kommissionens forordning (EU) 2021/862 af 28. maj 2021 om ændring af Europa-Parlamentets og Rådets forordning (EF) nr. 2003/2003 om gødninger med henblik på at optage en ny type EF-gødning i bilag I (EØS-relevant tekst)

31.5.2021   
               
               
                  DA
               
               
                  Den Europæiske Unions Tidende
               
               
                  L 190/74
               
            
         KOMMISSIONENS FORORDNING (EU) 2021/862
         af 28. maj 2021
         om ændring af Europa-Parlamentets og Rådets forordning (EF) nr. 2003/2003 om gødninger med henblik på at optage en ny type EF-gødning i bilag I
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 2003/2003 af 13. oktober 2003 om gødninger (1), særlig artikel 31, stk. 1, og
         ud fra følgende betragtninger:
         
                     (1)
                  
                  
                     En producent af en vandig opløsning af kaliumformiat har indgivet en anmodning til Kommissionen via de svenske myndigheder om at optage stoffet som en ny gødningstype i bilag I til forordning (EF) nr. 2003/2003. Den vandige opløsning af kaliumformiat er blevet udviklet med henblik på en bedre optagelse af kalium i bladene hos planter med et stort behov for dette primære næringsstof, såsom frugt og grøntsager.
                  
               
                     (2)
                  
                  
                     Den vandige opløsning af kaliumformiat, som specificeret i bilag I til nærværende forordning, opfylder kravene i artikel 14 i forordning (EF) nr. 2003/2003. Stoffet bør derfor optages på listen over EF-gødningstyper i bilag I til nævnte forordning.
                  
               
                     (3)
                  
                  
                     Forordning (EF) nr. 2003/2003 bør derfor ændres i overensstemmelse hermed.
                  
               
                     (4)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 32 i forordning (EF) nr. 2003/2003 —
                  
               VEDTAGET DENNE FORORDNING:
         
            Artikel 1
            Bilag I til forordning (EF) nr. 2003/2003 ændres som anført i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. maj 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 304 af 21.11.2003, s. 1.
      
      
         
            BILAG
            I bilag I til forordning (EF) nr. 2003/2003 foretages følgende ændringer:
            
                         
                     
                     
                        I tabellen i punkt C.1 tilføjes følgende oplysninger efter nr. 7:
                        
                           
                                       »8
                                    
                                    
                                       Vandig opløsning af kaliumformiat
                                    
                                    
                                       Produkt fremstillet ved reaktion af kaliumhydroxid, formaldehyd, butyraldehyd og myresyre efterfulgt af separation og fordampning
                                    
                                    
                                       50 % kaliumformiat
                                       28 % K2O
                                       Kalium bestemt som vandopløseligt K2O
                                       27 % formiat
                                    
                                    
                                        
                                    
                                    
                                       Vandopløseligt kaliumoxid«